Večer pripovedovanja in zgodb
2025-09-25 18:00 (Europe/Paris) | Maribor center / Mariborska knjižnica
V Mariborski knjižnici že desetletja ohranjajo tradicijo pripovedovanja pravljic in zgodb. Tokrat je mikrofon vaš!
Vsak nastopajoči ima na voljo sedem minut. Prijave se sprejemajo do 20. septembra 2025, na elektronski naslov: dejavnosti.prireditve.promocijaMK@mb.sik.si

Povezava do originalnega članka

Večer v živo: Tina Prodnik
2025-09-25 18:00 - 20:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja: Večer
Tina Prodnik, doktorica naravne in integrativne medicine
Skrivnost dolgoživosti
Kako živeti dlje in bolje
Ali ste se kdaj vprašali, kaj je skupno ljudem, ki živijo 90, 100 ali celo več let – in pri tem ostanejo vitalni, jasni in zadovoljni? Vabimo vas na Večer v živo, kjer bomo z molekularno biologinjo Tino Prodnik osvetlili sodobne znanstveno podprte poti do vitalnega in dolgega življenja. Na srečanju bomo med drugim odgovorili na vprašanja:

Katere so najpomembnejše navade, ki dokazano podaljšujejo življenje?
Kakšno vlogo imajo v telesu vnetni procesi in kako jih odpraviti?
Katera sodobna merjenja kažejo na hitrost staranja?
Kateri miti o prehrani in zdravju držijo in kateri ne?

Vabljeni!

Povezava do originalnega članka

Degustacija vinarja Ferdinand
2025-09-25 18:00 - 21:00 | Maribor center / Glavni trg 20, Maribor
Pridružite se nam na prijetnem popoldnevu, kjer bomo skupaj odkrivali zgodbo vinske kleti Ferdinand.
Ferdinandova vina iz Goriških brd pripovedujejo zgodbo družinske tradicije, ljubezni do rebule in pristne povezanosti z briško zemljo – v njih se združujejo eleganca, avtentičnost in sodoben izraz vinogradniške dediščine.
Pridružite se nam na prijetnem večeru, kjer bomo skupaj odkrivali zgodbo vinske kleti Ferdinand.
Degustirali bomo šest skrbno izbranih Ferdinand vin, ob katerih bomo postregli tudi prigrizke (narezek, kruh, olive), ki dopolnijo karakter vsakega vina.

Povezava do originalnega članka

Vinski dialogi: Očetje in sinovi v opusu trte in vina
2025-09-25 19:00 | Maribor center / Trg Najstarejše trte
Vabljeni na vinski večer na Trgu Najstarejše trte, kjer bomo praznovali bogato vinogradniško tradicijo našega mesta. Ob čarobnem ambientu najstarejše trte na svetu boste okušali izvrstna štajerska vina ter prisluhnili vinskemu dialogu »Očetje in sinovi v opusu trte in vina«, ki bo razkril vez med različnimi generacijami in vinom.
Dogodek bo skozi osebne zgodbe vinogradniških družin razkril, kako se je v Sloveniji skozi desetletja razvijalo vinogradništvo, vinska kultura in turizem. Na odru bodo skupaj nastopili očetje, ki so tlakovali pot, in sinovi, ki jo danes nadaljujejo s sodobnim pristopom in novo tehnologijo. V ospredju bo generacijski prenos znanja in tradicije ter preplet zgodovine, inovacij in družinske strasti do vina.
Kaj vas čaka?
• Sproščen pogovor z izbranimi vinarskimi družinami, poln navdihujočih zgodb.
• Degustacija vrhunskih vin, ki jih bodo predstavljali vinarji.
• Priložnost, da odkrijete pomen Martinovanja kot zgodovinskega mejnika in žive dediščine, ki Maribor povezuje z vinom že stoletja.
Z nami bodo priznane vinske hiše, ki bodo ob pogovoru predstavile tudi svoja izbrana vina.

Vino Valdhuber
Posestvo Ferjančič
Penine Istenič
Hiša Joannes Protner

Pridružite se nam pri ustvarjanju nepozabnega vinsko-kulturnega večera, kjer boste okušali najboljše iz naših vinogradov in slišali zgodbe, ki jih piše čas.
* Vstop na dogodek je brezplačen. Prodaja vina na kupone.
Kontakt:
E: info@najstarejsatrta.si
M: +386 51 335 521

Povezava do originalnega članka

Kje je moj dom
2025-09-25 19:00 | IntimniOder.GT22
IntimniOder.GT22

Film Kje je moj dom v sklopu Festival migrantskega filma 2025. Projekciji sledi pogovor z režiserko Anno Berger. Pogovor bo moderiral Žiga Auer iz Slovenske filantropije.
Vstopnice so brezplačne. Film ima slovenske podnapise.

Več informacij TUKAJ.

Povezava do originalnega članka

Mednarodni festival računalniške umetnosti 2025: MFRU31
2025-09-26 00:00 - 2025-10-05 00:00 | Maribor center / Različne lokacije, Maribor (SI)
Ezoterična ekotehnika. Iracionalna komputacija in zarotniško mreženje.
Ljudske kode, kompostna vezja in tehno-rituali: nove ekologije nastajajo izven omrežja in izven središč. Komputacija podivja, omrežja se spojijo z nadnaravnim. Mednarodni festival računalniške umetnosti (MFRU) vse od svoje ustanovitve leta 1995 opravlja pionirsko delo na področju razstavljanja in razvoja novih medijev v Sloveniji in širši regiji ter predstavlja vodilne umetnike_ce in teoretike_čarke, ki raziskujejo družbene, gospodarske, politične in ekološke vplive računalniških tehnologij.
Letošnja edicija se bo pod naslovom Ezoterična ekotehnika: Iracionalna komputacija in zarotniško mreženje tematsko osredotočila na podtalne in skrivne povezave med medijskimi tehnologijami, uporabniki, znanjem in kroženjem informacij.
Festival bo skozi prizmo alternativnih, mističnih in subverzivnih metod in atipičnega razumevanja digitalnih tehnologij raziskoval vzpostavljanje novih družbenih zavezništev in odpornih skupnostnih omrežij.
Povezava do originalnega članka

Mednarodni festival računalniške umetnosti 2025: MFRU31
2025-09-26 00:00 - 2025-10-05 00:00 | Mednarodni festival računalniške umetnosti 2025: MFRU31

StopTrik: Muca copatarica in prijatelji
2025-09-26 09:00 - 09:45 | Lutkovno gledališče Maribor
Med 24. in 28. 9. v Mariboru poteka 15. StopTrik, Mednarodni filmski festival, ki je posvečen stop animaciji. Že deveto leto zapored ponuja kvaliteten program tudi za najmlajše občinstvo.
Filmski program sestavljajo 4 selekcije za otroke, ki so prilagojene različnim starostnim skupinam. Posebnost festivala je otroški tekmovalni program v teh delih, ki prikazuje izbor najboljših animiranih filmov, prispelih na poziv, otroci pa med njimi izbrajo zmagovalce v vsaki kategoriji. Filmske projekcije so pospremljene s krajšimi vodenimi pedagoškimi pogovori. Kuratorka bo z otroki med posameznimi animiranimi filmi govorila o zgodbi, sporočilu, tehniki animacije in vrednotenju
umetniškega dela (filma).
Muca Copatarica / Slipper Keeper Kitty
Rok Predin (Staragara, RTV Slovenija), 2024, Slovenija, 10’30”
V Majhni vasi živijo otroci, ki ne pospravljajo copatkov. Copatki zjutraj izginejo, saj jih je odnesla Muca Copatarica. Otroci se podajo na pot v gozd, da bi jo prosili, naj jim jih vrne.
Animirana verzija kultne slovenske pravljice o Muci Copatarici, ki v letu 2024 praznuje 65 let.
Gospod Filodendron in jablana / Mr. Philodendron and The Apple Three
Grega Mastnak (OZOR zavod za gibljive slike, RTV Slovenija), 2016, Slovenija, 6′
Gospod Filodendron je žejen, vendar je vrč za vodo prazen. Takrat nanj padejo kapljice iz oblaka, ki ga strašno tišči na dež. Filodendron ga prosi za malo vode, toda oblaku je nerodno, zato zbeži. Gospod Filodendron pa za njim! V diru se zaleti v jablano, kar ga zelo razhudi. Nato pa je tu še zoprna mušica. Le kaj lahko pomiri jezo gospoda Filodendrona? Morda slasten jabolčni sok?
Hribci: Zajtrk / Hribci: Breakfast
Marjan Manček (DZS – Državna založba slovenije), 1993, Slovenija, 5′
Ne recite, da še niste slišali za Hribce – že od pradavnine so tu, le dobro čez hrib je treba pogledati. Tako se začnejo znameniti Hribci, strip, ki ga je napisal in ilustriral Marjan Manček, in tako se začne tudi avtorjev animirani film.
V tej zgodbi si zjutraj zaželijo zajtrka, jajce se skotali v vodo, namesto ribe pa ujamejo zlato ribico. Kot vedno se jim dogajajo same pra-smešne stvari, njihove modrosti v obliki hecno zasukanih pregovorov pa so veljavne še danes.
Koyaa: Vesele vilice / Koyaa: Happy Fork
Kolja Saksida (Zavod ZVVIKS, RTV Slovenija, NuFrame), 2019, Slovenija, 2’45”
Koyaa pripravlja piknik. Ko je vse nared in želi prijeti vilice, da bi nanje nabodel sočen paradižnik, te poletijo in švigajo naokoli, da jih ni moč ujeti. Le z domiselno idejo lahko Koyii naposled uspe!
Egon Klobuk / Egon the Hat
Igor Šinkovec (Kid Animation), 2011, Slovenija, 2’35’’
Egon svoja čustva in razpoloženjska stanja izraža skozi svoj klobuk, ki ob tem ustrezno spreminja barvo in obliko. Ko se znajde pod drevesom, ugotovi, da je lačen in si zaželi jabolko. Toda jabolka ne doseže, previsoko raste. Pri dogodivščinah Egona spremlja modri kuža, mu pomaga in ga ob tem uči o pomembnosti sodelovanja in medsebojne pomoči.
Dolžina programa: cca. 45 min

Firtl Teater Razvanje
2025-09-26 10:00 - 11:00 | Okolica / pri vrtcu Pekre, pri Domu kulture Pekre, pri knjižnici Pekre
Potujoče ulično gledališče v izvedbi Gledališča Ane Monro vabi k ogledu interaktivne ekološke ulične predstave Zadnji ulov.
Krajevna skupnost Razvanje v letu 2025 praznuje 1040. let od prve omembe okraja, zato nam je v izjemno čast s programom uličnega gledališča biti del skupnostne počastitve pomembne obletnice! Firtl Teater vse željne navihanih uličnih dogodivščin vabi k obisku razposajene ulične predstave Gledališča Ane Monro z drugačnim, a prav tako pomembnim sporočilom!

Povezava do originalnega članka

Tržnica slovenskih dobrot in malica na prostem
2025-09-26 10:00 - 18:00 | Tržnica slovenskih dobrot in malica na prostem
Kulinarični užitki na Tržnici slovenskih dobrot

Rezervirajte si čas za kulinarična razvajanja in pristna doživetja na Tržnici slovenskih dobrot! Na enem mestu se bodo zbrali izbrani lokalni ponudniki, ki bodo ponudili izdelke z zaščitnimi certifikati – jamstvom za tradicijo, kakovost in trajnost. Obiskovalci boste lahko okušali in kupovali domače dobrote, ki nosijo zgodbo naše dežele.
Dogajanje bo popestreno z ustvarjalnimi delavnicami za otroke in odrasle ter z glasbenim programom, ki bo poskrbel za prijetno vzdušje.

PROGRAM

PETEK, 26. september, med 10. in 18. uro | Glavni trg

Malica na prostem: Chef Rok Zebec (Gostilna pri Karlu)
11.30 – 12.00: Glasbeni nastop – Anja Smolnik & Jure Pišek
15.00 – 16.30: Glasbeni nastop – Anja Smolnik & Jure Pišek
Otroške delavnice Zveze prijateljev mladine

Ponudniki, ki bodo z vami na tržnici v petek:

Mozaik dobrot
Fino s Kristino
Hiša vin Kokol – Turistična kmetija Kokol
Kmetija Ješovnik
Kmetija Črni dragulj
Testenine Škamlec
Vina Jaunik
Keramika Urška Ambrož
Petra Jelenc

SOBOTA, 27. september, med 10. in 18. uro | Glavni trg

Malica na prostem: Chef Rok Zebec (Gostilna pri Karlu)
11.30 – 12.00: Glasbeni nastop – duet Primož Vidovič & Matjaž Balažič
15.00 – 16.30: Glasbeni nastop – duet Primož Vidovič & Matjaž Balažič
Otroške delavnice Zveze prijateljev mladine

Ponudniki, ki bodo z vami na tržnici v soboto:

Mozaik dobrot
Fino s Kristino
Hiša vin Kokol – Turistična kmetija Kokol
Kmetija Ješovnik
Hvala za rože – ročno vezenje
Kmetija Črni dragulj
Testenine Škamlec
Hiša vin Kaloh
Vina Jaunik
Petra Jelenc

NEDELJA, 28. september, med 10. in 14. uro | Trg Najstarejše trte

Malica na prostem: Chef Rok Zebec (Gostilna pri Karlu)
Glasbena skupina Flat Hats
Otroške delavnice Zveze prijateljev mladine

Ponudniki, ki bodo z vami na tržnici v nedeljo:

Mr.Bee
Mozaik dobrot
Fino s Kristino
Herbessa, Vanja Weingerl s. p.
Hiša vin Kokol – Turistična kmetija Kokol
Kmetija Ješovnik
Testenine Škamlec
Hiša vin Kaloh
Vina Jaunik
Protner, vino – turizem
Domačija Jarc
Vinarstvo Ploj
Gostilna Pri Karlu / Rok Zebec
Destinacija Slovenske gorice / Andreja Bunderla

Povezava do originalnega članka

Tržnica slovenskih dobrot in malica na prostem
2025-09-26 10:00 - 18:00 | Maribor center / Glavni trg in Trg pri Najstarejši trti
Kulinarični užitki na Tržnici slovenskih dobrotPovezava do originalnega članka

Papirmache posodice z Jasmino Padar
2025-09-27 10:00 - 13:00 | Maribor center / Izba
Papir ima sedem življenj, saj se lahko prav tolikokrat reciklira. Eden izmed načinov reciklaže, ki se ga lahko lotimo tudi sami je papier-mache, pri čemer pripravimo »papirno kašo« iz katere nato oblikujemo nove izdelke. Papier-mache (kar v prevodu pomeni prežvečen ali zmečkan papir) je tehnika, ki izvira iz Kitajske, kjer so jo uporabljali ne le v dekorativne namene, ampak tudi za izdelavi čelad in ščitov.
Delavnica se bo pričela s kratkim teoretičnim uvodom o zgodovini in uporabi papirja in papier-mache-ja. Nato bo sledil pratktični del delavnice, kjer se bomo naučili zamešati papirno kašo, dodati različna naravna barvila za pester izbor odtenkov. Iz pripravljene mase bomo izdelali unikatne uporabne ali okrasne izdelke, katere si bomo udeleženci odnesli domov.
🎨 Zakaj se udeležiti delavnice?

Izrazite svojo ustvarjalnost, saj boste imeli priložnost ustvarjati unikatne izdelke iz recikliranega papirja.
Spoznavanje zgodovine in tehnike papier-macheja.
To je odlična priložnost za razumevanje, kako pomembno je ponovno uporabiti materiale za zmanjšanje odpadkov.
Papier-mache je odličen način za izboljšanje ročnih spretnosti in fine motorike.
Ustvarite nekaj za dom ali darilo: Na koncu delavnice boste imeli unikatne izdelke, ki jih boste lahko odnesli domov.

Delavnica spodbuja ustvarjalnost in ročne spretnosti ter zagovarja pomen recikliranja in ponovne uporabe materialov.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Jasmina Padar, dipl. obl. viz. kom., deluje primarno na področju grafičnega oblikovanja, a se pogosto sreča tudi s fotografijo in ilustracijo. Pomemben del njenega ustvarjanja predstavlja tudi delo z rokami (risanje, slikanje, kolaž..) kjer lahko domišliji pusti prosto pot. V zadnjem času raziskuje ponovno uporabo papirja in lesu, ki ju vključuje tudi v svoja umetniška dela.

Povezava do originalnega članka

Festival Stoptrik IV
2025-09-27 10:30 - 21:30 | Maribor center
Četrti dan festivala začnemo ob 11.00 s težko pričakovanim Trik Showom I ali veseljem StopTrika. Živahno srečanje animatork in animatorjev, dinamična izmenjava znanja in izkušenj, ki združuje strokovnjake, navdušence in novince.
Četrti dan festivala začnemo ob 11.00 s težko pričakovanim Trik Showom I ali veseljem StopTrika. Živahno srečanje animatork in animatorjev, dinamična izmenjava znanja in izkušenj, ki združuje strokovnjake, navdušence in novince. O stop animacijah s stop animatorkami in animatorji. Iz prve roke, s fotografijami, posnetki in objekti.
Nadaljujemo ob 16.00 s projekcijo netekmovalnega programa Panorama: Prostran pogled, zanimivimi in inovativnimi stop animacijami, ki raziskujejo in prikazujejo prostranost sveta v katerem živimo.
Ob 18.00 je čas za zadnji, tretji Mednarodni tekmovalni program Stop animacija. Vse selekcije odražajo dinamično ravnovesje med priznanimi režiserkami in svežimi, obetavnimi novinci, številna dela pa raziskujejo temno plat človeškega vpliva na svet, v katerem živimo.
Ob 20.00 zavrtimo še Mednarodni tekmovalni program Borderlands. Gre za filme, ki tehniko stop animacije spretno združujejo z drugimi tehnikami, avtorice in avtorji pa k animaciji pristopajo eksperimentalno. Zanimive, pretresljive, navdihujoče zgodbe. Najbrž ni potrebno izpostavljati dejstva, da na obeh tekmovalnih programih publika ocenjuje filme in s svojimi odločitvami podeljuje nagrado festivala.
Tudi soboto zaključimo s koncertom Auf Wiedersehen x 5237. Na dvorišču vetrinjskega dvora nastopi beograjski elektro / rock / minimal / garažni / punk / disko bend ob živi vizualizaciji zvoka z generativnimi elementi. Po koncertu pa se seveda še družimo, za glasbo bo poskrbela Ramaida.

Več informacij; Stoptrik 2025.
Vsi dogodki so brezplačni.
Povezava do originalnega članka

31. MFRU 2025 / 27. september
2025-09-27 11:00 - 19:00 | 31. MFRU 2025 / 27. september
Mednarodni festival računalniške umetnosti 2025
MFRU31
Ezoterična ekotehnika. Iracionalna komputacija in zarotniško mreženje.
26. september – 5. oktober 2025 // Različne lokacije, Maribor
Med 26. septembrom in 5. oktobrom se bo v organizaciji Mladinskega kulturnega centra Maribor v Mariboru zgodila že 31. izvedba Mednarodnega festivala računalniške umetnostni – MFRU. Letošnja edicija poteka pod naslovom Ezoterična ekotehnika, iracionalna komputacija in zarotniško mreženje.

PROGRAM // 27. september 2025
11:00 | BrunchSalon+
Voden ogled s kuratorjema: KRES. Tleče iskre slovenske digitalne umetnosti
13:00 | Kulturni inkubator
Voden ogled s kuratorjema: Ukoreninjenje: Razstava izbranih študentskih del
13:30 | Kulturni inkubator
Pogovori in predavanja: Anna Kraher: V tem smo skupaj (Tehnološka elita in politike osamitve)
14:30 | Kulturni inkubator
Pogovori in predavanja: Arianna Forte: Izrekanje urokov nad računalniškimi režimi
16:00 | Minoritska cerkev
Performans: Federico Poni & Chiara Prodi: Algorismo
16:30 | Minoritska cerkev
Ezoterična ekotehnika. Iracionalna komputacija in zarotniško mreženje
17:30 | Minoritska cerkev
Ioana Vreme Moser: Lipstick Bar
18:00 | Minoritska cerkev
Performans: Pedro del Real Lavergne: Ludd živi! (Svetost v stroju)
19:00 | Galerija Media Nox
Odprtje razstave: V FOKUSU: Stadtwerkstatt: Megla je medij
~ ~ ~
Za celoten program: https://www.mfru.org/

Organizacija: Mladinski kulturni center (MKC) Maribor
S podporo: Mestna občina Maribor // Ministrstvo RS za kulturo // Ministrstvo RS za šolstvo – Urad RS za mladino

Povezava do originalnega članka

31. MFRU 2025 / 27. september
2025-09-27 11:00 - 19:00 | meni-2-1

Oktoberfest na Pohorski tržnici
2025-09-27 15:00 - 22:00 | Okolica / Pivola 90a, 2311 Hoče
Oktoberfest na Pohorski tržnici! Čaka vas pivo, lokalna hrana, živa glasba, igre ter ustvarjalne delavnice za otroke. Pridružite se zabavi v dobri družbi in pristnem vzdušju!Oktoberfest na Pohorski tržnici bo poskrbel za pravo jesensko doživetje, kjer se bodo združili pivo, kulinarika in zabava. V soboto, 27. septembra 2025, od 15. ure dalje vas vabimo v Pivolo, kjer boste lahko uživali v bogati ponudbi različnih piv in lokalnih kulinaričnih dobrot. Za odlično glasbeno vzdušje bo poskrbela skupina Dixons, dogodek pa bo obogaten tudi z zabavnimi igrami ter ustvarjalnimi delavnicami za otroke, da bo res nekaj za vsakogar. Pridružite se nam v družbi prijateljev in družine, kjer vas čaka sproščeno vzdušje, dobra glasba in izvrstna ponudba na enem mestu. Ne zamudite priložnosti za prijetno druženje in praznovanje ob odličnih okusih in ritmih!

Povezava do originalnega članka

Zgodba ormoške grofice Irme Wurmbrand-Stuppach
2025-09-27 18:00 - 20:00 | Okolica / Dolane 1, 2282 Cirkulane
Predavanje bo izvedla Ana Kaučič, predsednica Zgodovinskega društva Ormož.
Zadnja zasebna lastnica ormoškega gradu in grajske posesti je bila grofica Irma Wurmbrand-Georgievits, roj. Pongratz. Po koncu druge svetovne vojne ji je nova jugoslovanska oblast premoženje odvzela, iz gradu sta se z možem morala odseliti v stanovanje, kjer sta živela do smrti.
Na predavanju bomo podrobneje spoznali njeno življenjsko zgodbo ter izvedeli več o sorodstvenih povezah in stikih med Irmo in Adalberto Kübek, lastnico Borlskega gradu.

Povezava do originalnega članka

Grški brunch
2025-09-28 12:00 - 15:00 | Maribor center / Hotel Habakuk, Pohorska ulica 59, 2000 Maribor
kulinarično popotovanje od Aten do Santorinija
Ko se zadnji dnevi septembra prelijejo v zlato jesen, Hotel Habakuk vabi na kulinarično popotovanje, ki vas bo popeljalo v samo srce Sredozemlja.
V nedeljo, 28. septembra 2025, ob 12. uri bo v prijetni restavraciji Habakuk s panoramskim razgledom na Pohorje zaživel Grški brunch – praznik okusov, vonjev in glasbe, ki bo Mariboru prinesel toplino Egejskega morja.
Brunch bo doživetje za vse čute – z vonjem zelišč in oljčnega olja, toplino sveže pečenih pit ter nežnimi grškimi melodijami, ki bodo dopolnile sproščeno mediteransko vzdušje.
📞 Rezervacije: 02 300 81 00
✉️ habakuk@hotel-habakuk.si
Povezava do originalnega članka

HIŠA MRTVIH VONJAV: Predstavitev knjige Vide Ognjenović
2025-09-30 17:00 | Maribor center / UKM, Gospejna ulica 10, Maribor
V okviru Festivala slovanskih književnosti bo v Mariboru gostovala Vida Ognjenović, priznana srbska gledališka režiserka, dramatičarka, prozaistka, aktivistka, profesorica in diplomatka.
Vida Ognjenović je režirala skoraj sto gledaliških predstav ter vrsto televizijskih in radijskih oddaj. Napisala je štiri prozne knjige in objavila sedem dramskih zbirk. Za svoja dela je prejela vrsto najpomembnejših srbskih priznanj, med njimi Andrićevo nagrado in nagrado Branka Čopića.
Na dogodku bo predstavila svoj roman Hiša mrtvih vonjav, ki je nedavno v prevodu Aleksandre Rekar izšel v zbirki Sto slovanskih romanov pri Forumu slovanskih kultur. Hiša mrtvih vonjav je roman o zbiralcu redkih stekleničk in vonjav v vojvodinskem mestecu, ki ga zaznamujejo »duhovna tesnoba, skromen premer prijateljskega kroga, omejenost malomestne orbite in večna otopelost ljudi«. Osrednji junak Gedeon Volni biva v prostoru, ki razkriva minljivost življenja in krhkost identitete.
Hiša mrtvih vonjav je izjemen sodoben roman o utopiji.
S pisateljico se bo pogovarjala Zora A. Jurič, odlomke iz knjige pa bo brala igralka Ksenija Mišič.
Veseli bomo vašega obiska!

Povezava do originalnega članka

Večer v spomin pesnici Neži Maurer
2025-10-01 18:00 - 19:00 | Maribor center / Grajska kavarna, Trg svobode 1
Skozi njeno poezijo in utrinke iz življenja nas bosta popeljali Liljana Jarh in Zora A. Jurič.
Letos je izšel ponatis jubilejne izdaje knjige z naslovom V pesmih je moje življenje. Avtorica biografije in izbora poezije je Liljana jarh. Izbor pesmi in literarna biografija Neže Maurer sta poklon poeziji in pesnici, njenemu zaupanju v moč ljubezni ter iskanju svobode, ki ustvarja prostor za umetnost.
Pisanje v knjigi ni kronološko in ne linearno. Jezik pesništva se izmenjuje z izrečenimi ali zabeleženimi opisi, spomin, ki je veliko bolj krhek, pomanjkljiv in nezanesljiv, kot bi si hoteli priznati, z literarnim ustvarjanjem.
Večer, posvečen Neži Maurer, je prvi dogodek v jesenskem Knjižničnem ciklu v izvedbi Mariborske knjižnice.

Povezava do originalnega članka

SODOBNA SLOVENSKA POEZIJA: Predstavitev trojezične antologije
2025-10-02 17:00 | Maribor center / UKM, Gospejna ulica 10, Maribor
Predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today organiziramo v sodelovanju s Slovenskim inštitutom na Dunaju.
V jubilejnem mesecu oktobru bomo 35. obletnico Avstrijske čitalnice Univerzitetne knjižnice Maribor obeležili z različnimi dogodki in prireditvami. Vljudno vas vabimo na predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today, ki jo organiziramo v sodelovanju s Slovenskim inštitutom na Dunaju.
Antologijo, ki jo je izdal avstrijski PEN klub, bodo po uvodnem nagovoru Herberta Seherja predstavili Lev Detela, Peter Kersche, Herbert-Harry Kuhner in Irmgard Kuhner.
Veselimo se ponovnega srečanja z vami!

Povezava do originalnega članka

Pogovor z Marijem Čukom
2025-10-02 17:30 - 19:00 | Maribor center / Knjigarna Beletrina, Grajski trg 2
Z Marijem Čukom se bo pogovarjala Tonja Jelen.
Marij Čuk, pesnik, pisatelj, esejist in scenarist, učitelj, novinar in urednik, aktualni predsednik Društva slovenskih pisateljev, je letos objavil roman Zlato zrno. Do sedaj je napisal deset pesniških zbirk, številne radijske igre in satirične nadaljevanke ter vrsto dram, ki so bile uprizorjene v Slovenskem stalnem gledališču v Trstu. Izdal je pet romanov. Za svoje delo je prejel številna priznanja in nagrade. Osrednji junak romana Zlato zrno Leopold Teofit vstopi na vlak, ki naj bi ga pripeljal do zlatega zrna njegovega najglobljega hrepenenja.
Za Teofita sprehod po mestu in okolici postane marsikaj: priložnost za razreševanje odnosa z očetom; nežna reminiscenca na odnos z ženo Nevio, njuno veliko ljubezen in preizkušnjo neozdravljive bolezni; predvsem pa se med ležernim sprehajanjem prebuja hrepenenja po vsem, kar se ima po srečanju s skrivnostno žensko še zgoditi.
Pripovedi dajeta šaljivo noto Teofitov plišasti spremljevalec Ronči in policijski inšpektor.

Povezava do originalnega članka

Literarni večer z Urško Klakočar Zupančič
2025-10-02 18:00 | 281317b9-93ad-4f90-915e-26836fb7967e
Pogovor pisatelja Toneta Partljič z Urško Klakočar Zupančič o njenem literarnem ustvarjanju
Bralni klub Marica vas vabi v četrtek, 2. oktobra ob 18. uri v Kulturno dvorano Toneta Partljiča v Pesnici pri Mariboru na literarni večer z URŠKO KLAKOČAR ZUPANČIČ. Z avtorico se bo o njenih literarnih delih pogovarjal pisatelj Tone Partljič.
Vljudno vabljeni!

Povezava do originalnega članka

Festival "Ka še čakaš? Probaj!"
2025-10-03 13:00 - 19:00 | Maribor center / Vetrinjski dvor, Maribor
KA ŠE ČAKAŠ? PROBAJ! En dan. Več kot 11 interaktivnih postaj. Odkrij, kaj znaš, kaj te navdihuje in kaj te premakne. Spoznaj nove ljudi in doživi izzive, ki jih ne pozabiš!
Festival »Ka še čakaš? Probaj!« – prostor izkušenj, idej in novih priložnosti Maribor bo v petek, 3. oktobra 2025, postal središče ustvarjalnosti, glasbe in novih priložnosti! V Vetrinjskem dvoru bo med 13. in 19. uro potekal festival »Ka še čakaš? Probaj!«, namenjen mladim, ki želijo raziskovati svoje interese, preizkušati različne dejavnosti in pridobiti motivacijo za prihodnost.
Zakaj priti?
Festival je interaktiven, praktičen in temelji na izkustvenem učenju. Na voljo bo več kot 11 interaktivnih postaj, kjer se bodo mladi lahko preizkusili v IT-ju, lesarstvu, kulinariki, glasbi, umetnosti, frizerstvu, recikliranju in drugih zanimivih področjih.
Dodaten program:

14.00 – 15.00: Delavnica »Naloži si psihološke supermoči!«
16.00 – 17.00: Navdihujoči pogovori z lokalnimi ustvarjalci, med njimi Nika Mirt, Vid Kmetič,…
18.00: Glasbeni zaključek z mini Happy Ol’ McWeasel acoustic set

Povezava do originalnega članka

Janček ježek 3+
2025-10-03 17:00, 2025-10-04 10:00 | Mala dvorana
Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.
Predstava je primerna tudi za prvo triado OŠ

Nakup kart

Povezava do originalnega članka

Strip peobrazba v živo: Jure Jakob in Neža Šivec
2025-10-03 17:30 - 20:30 | II. Gimnazija Maribor
Strip preobrazba v živo 2025 na II. gimnaziji
Gostovanje pesnika Jureta Jakoba in likovne umetnice Neže Šivec
Petek, 3. oktober 2025 // ob 17.30 // učilnica PL1 II. gimnazije Maribor
V petek, 3. oktobra 2025, ob 17:30 uri, bo na II. gimnaziji Maribor v učilnici PL1 (pritličje, levo) potekal literarno-stripovski dogodek iz cikla LUD Literature Strip preobrazba v živo, na katerem bosta gostovala striparka in vizualna umetnica Neža Šivec in pesnik in pisatelj Jure Jakob. Pogovor bo povezovala Nina Medved. Srečanje je namenjeno tako dijakom II. gimnazije Maribor kot širši javnosti.
Neža Šivec in Jure Jakob sta »sodelovala« v stripu Molitev, ki je nastal po Juretovi pesmi (iz zbirke Lakota, 2018). Strip je bil objavljen v poletni reviji Literatura 408-409.
Neža Šivec (1996) je leta 2021 zaključila magistrski študij ilustracije na ALUO z magistrsko nalogo o stripu pod mentorstvom Milana Eriča in Damijana Stepančiča. Kot študentka je sodelovala pri več skupinskih razstavah. Ilustrirala je novo izdajo mladinskega romana Gimnazijka Antona Ingoliča (Beletrina, 2023). V Črepinjah zajema navdih iz izkušenj, ki jih je nabrala kot dolgoletna prostovoljka in od leta 2021 tudi zaposlena pri Društvu prostovoljcev Vincencijeva zveza dobrote, humanitarni organizaciji, ki se posveča zlasti pomoči brezdomcem. Pri ustvarjanju je izbrala v stripu redkeje videno, vendar ekspresivno tehniko risbe v oglju, ki učinkovito odraža negotovo eksistenco glavne junakinje.
Jure Jakob (1977) je na Filozofski fakulteti v Ljubljani je magistriral iz primerjalne književnosti. Je avtor petih pesniških zbirk (Tri postaje, Budnost, Zapuščeni kraji, Delci dela, Lakota), monografske študije o pripovedništvu Lojzeta Kovačiča Otroški pogled, esejistično prozne knjige Hiše in drugi prosti spisi in dveh pesniških slikanic za otroke (Morje, Skrivni gozd). Za svoja dela je prejel naslednje nagrede: zlato ptico (2004), nagrado za obetavne mlade slovenske umetnike; kritiško sito (2016), nagrado za najboljšo knjigo preteklega leta; in Rožančevo nagrado (2016), nagrado za najboljše esejistično delo preteklega leta. Živi in ustvarja v Savljah pri Ljubljani.
Iz radovednosti, na kakšen način lahko kratka proza zaživi v novem mediju, sta si Stripburger/Forum Ljubljana in LUD Literatura v preteklih letih zamislila projekt Strip preobrazba. Stripovske interpretacije kratkih zgodb številnih avtorjev in avtoric so zadihale kot avtonomne in izvirne umetniške stvaritve v reviji Literatura in pozneje izšle tudi v knjigi Strip preobrazba (v sozaložništvu Stripburgerja in založbe Literatura). Projekt se nadaljuje s poskusom združevanja stripa in poezije.

Prijazno vabljene in vabljeni!

Organizacija: LUD Literatura v sodelovanju s Stripburger/Forum Ljubljana.
Soorganizatorji: Mladinski kulturni center Maribor, II. gimnazija Maribor in Dve luni, zavod za poetizacijo sveta.
Dogodek je podprla Javna agencija za knjigo RS.

Povezava do originalnega članka

31. MFRU 2025 / 3. oktober
2025-10-03 19:00 - 20:00 | Kulturni inkubator
Mednarodni festival računalniške umetnosti 2025
MFRU31
Ezoterična ekotehnika. Iracionalna komputacija in zarotniško mreženje.
26. september – 5. oktober 2025 // Različne lokacije, Maribor
Med 26. septembrom in 5. oktobrom se bo v organizaciji Mladinskega kulturnega centra Maribor v Mariboru zgodila že 31. izvedba Mednarodnega festivala računalniške umetnostni – MFRU. Letošnja edicija poteka pod naslovom Ezoterična ekotehnika, iracionalna komputacija in zarotniško mreženje.

PROGRAM // 3. oktober 2025
petek – 03. oktober
19:00 | Kulturni inkubator
Pogovori in predavanja: LJ Games Club – Mariborska edicija
20:00 | Kulturni inkubator
Koncert: Algorave with map(h): Toplap Linz
~ ~ ~
Za celoten program: https://www.mfru.org/

Organizacija: Mladinski kulturni center (MKC) Maribor
S podporo: Mestna občina Maribor // Ministrstvo RS za kulturo // Ministrstvo RS za šolstvo – Urad RS za mladino

Povezava do originalnega članka

Otroški abonma CEPETAVČEK
2025-10-04 00:00 - 2026-03-06 00:00 | Okolica / Mariborska cesta 26, 2352 Selnica ob Dravi
Otroški abonma CEPETAVČEK 2025/26
Sobota, 4. 10. 2025, ob 10.00, dvorana Zinke Zorko v Hramu kulture Arnolda Tovornika

NA DVORIŠČU – glasbena predstava z Romano Krajnčan in Danielom Malalanom (Slovensko stalno gledališče Trst in Dream Art)

Sobota, 8. 11. 2025, ob 10.00, dvorana Zinke Zorko v Hramu kulture Arnolda Tovornika

BUČA DEBELUČA – gostuje gledališče PRAVLJIČARNA

Sobota, 6. 12. 2025, ob 10.00, dvorana Zinke Zorko v Hramu kulture Arnolda Tovornika

PRAZNIČNA POMOČ – gostuje gledališče PIKA POKA

Sobota, 10. 1. 2026, ob 10.00, dvorana Zinke Zorko v Hramu kulture Arnolda Tovornika

ŽIV ŽAV – Zajtrk je zdrav – gostuje gledališče KU-KUC

Sobota, 7. 2. 2026, ob 10.00, dvorana Zinke Zorko v Hramu kulture Arnolda Tovornika

DEŽELA ZIM-BIM-BIM – gostuje Miškino gledališče

Sobota, 6. 3. 2026, ob 10.00, dvorana Zinke Zorko v Hramu kulture Arnolda Tovornika

PREDSTAVA PRESENEČENJA – izdamo lahko le to, da bomo ustvarjali in plesali.

Povezava do originalnega članka
